ddrg/super_eurlex huggingface dataset:
31.

Počas rozpočtového roka bolo schválených 18 presunov typu C (vrátane tzv. zberného presunu) v súlade s článkami 31 a 49 nariadenia o rozpočtových pravidlách. Predstavovali spolu 76 028 316 EUR, teda 3,8 % konečných rozpočtových prostriedkov (v roku 2018: jedenásť presunov typu C predstavovalo 2,7 % konečných rozpočtových prostriedkov). Tri z týchto 18 presunov typu C sú spojené s brexitom a predstavujú spolu 19 230 000 EUR. Tabuľka 3 Analýza presunov typu C podľa kategórií výdavkov a účelu Kategória výdavkov, do ktorej sa presun uskutočňuje Účel Presun Presunutá suma (v EUR) Ako % presunutých súm Politika v oblasti nehnuteľností Projekt budovy ADENAUER II C19 30 990 016 40,8 % Údržba budov C9 3 471 000 4,6 % Politika v oblasti nehnuteľností – celkom 34 461 016 45,3 % Poslanci Vplyv odkladu brexitu: Prostriedky na platy a príspevky poslancov zvolených v Spojenom kráľovstve a ich asistentov C5. C15 16 190 000 21,3 % Platy a príspevky poslancov C8 5 082 000 6,7 % Poslanci – celkom 21 272 000 28,0 % Infraštruktúra IT Infraštruktúra IT a technické vybavenie C10. C14. C18 7 090 000 9,3 % Infraštruktúra IT – celkom 7 090 000 9,3 % Úradníci a ostatní zamestnanci Zvýšenie rozpočtových prostriedkov na zmluvných zamestnancov C1. C7 5 316 300 7,0 % Odborná príprava C3 100 000 0,1 % Vyplácanie príspevku podľa článku 50 služobného poriadku C6 100 000 0,1 % Zamestnanci a ostatní pracovníci – celkom 5 516 300 7,2 % Informácie Vplyv odkladu brexitu (volebná informačná kampaň EÚ a ďalšie náklady, ako náklady na styčnú kanceláriu, monitorovanie médií) C16 2 950 000 3,9 % Obnova audiovizuálneho vybavenia C17 1 400 000 1,8 % Publikácie C14 50 000 0,1 % Informácie – celkom 4 400 000 5,8 % Viacjazyčnosť Externé tlmočenie C11 1 800 000 2,4 % Viacjazyčnosť – celkom 1 800 000 2,4 % Ostatné výdavky Dokumentácia C16 635 000 0,9 % Obstaranie expertízy a podpora demokracie a posilnenie kapacít parlamentov tretích krajín C4 400 000 0,5 % Organizovanie schôdzí C12 300 000 0,4 % Brexit – dodatočné skupiny návštevníkov zo Spojeného kráľovstva C5 90 000 0,1 % Poplatky za doručovanie C2 64 000 0,1 % Ostatné výdavky – celkom 1 489 000 2,0 % Celkom 76 028 316 100,0 %
(11)

COSAC vyzýva Európsku komisiu a Európsku radu, aby zachovali etablovanú úlohu EÚ ako priekopníka v politike v oblasti klímy tým, že bude naďalej zohrávať vedúcu úlohu, a aby zvýšili ambície EÚ v globálnej politike v oblasti klímy. COSAC s uspokojením berie na vedomie záväzok Európskej rady týkajúci sa klimatickej neutrality, ktorý by sa podľa názoru konferencie COSAC mal posilniť tým, že sa stanoví cieľ dosiahnuť to do roku 2050.
C 283/1

Oznámenie Európskeho parlamentu týkajúce sa Ceny európskeho občana

CIVI EUROPAEO PRAEMIUM – Cena európskeho občana

(2022/C 283/01)

Kancelária Ceny európskeho občana usporiadala 22. júna 2022 svoju výročnú schôdzu, ktorej predsedala podpredsedníčka Európskeho parlamentu a vedúca kancelárie Ceny európskeho občana Dita Charanzová.

Na schôdzi bol zostavený tento zoznam víťazov ceny za rok 2022.

Ceny im budú udelené na verejných slávnostných odovzdávaniach ceny v jednotlivých členských štátoch, v ktorých laureáti pôsobia. Slávnostné odovzdávania ceny organizujú styčné kancelárie Európskeho parlamentu. Laureáti sa tiež zúčastnia na hlavnom slávnostnom odovzdávaní ceny v Európskom parlamente, ktoré sa bude konať v novembri 2022 v Bruseli.

CIVI EUROPAEO PRAEMIUM – Cena európskeho občana

Laureáti/víťazi

Rakúsko: Civil courage – iniciatíva proti vyhosteniu školáčok

Belgicko: My Talents for Diversity

Belgicko: The Coordination Centre of Promote Ukraine (koordinačné centrum pre podporu Ukrajiny)

Chorvátsko: FUND 5.5

Cyprus: OXYGONO (Cyprus Forum & Nomoplatform)

Česká republika: Charita Znojmo – humanitárna pomoc pre Ukrajinu

Česká republika: #HolkyzMarketingu

Dánsko: Europe Dialogue

Estónsko: Assisting Ukraine a „Ukraina heaks!“ – iniciatívy na pomoc Ukrajine

Francúzsko: InteRadional

Nemecko: ApplicAid

Grécko: Doctors of the World – Greece (mimoriadne reakcie na humanitárnu krízu)

Maďarsko: Miklós Both, zberateľ ľudových piesní

Írsko: Jigsaw Pandemic Response

Írsko: Connect Migrant Youth

Taliansko: #siamotuttelaura

Taliansko: iniciatíva Mladí ľudia si pamätajú na holokaust – SOS UKRAINE

Lotyšsko: Hospiss LV

Litva: Blue/Yellow (MVO na pomoc Ukrajine)

Luxembursko: Slava Ukrayini Luxembourg

Malta: Nadácia Daphne Caruanovej Galiziovej

Holandsko: Nieuwscheckers

Poľsko: José Andrés, šéfkuchár, ktorý živí vojnových utečencov z Ukrajiny

Poľsko: Volunteers Without Borders – utečenci z Ukrajiny

Portugalsko: Tampinhas – projekt s vrchnákmi z fliaš

Rumunsko: Podpora pre deti utečencov z Ukrajiny

Slovinsko: Legal Network for the Protection of Democracy (Právna sieť na ochranu demokracie)

Slovensko: kniha Európa V Kocke

Španielsko: zákaznícka služba v bankových pobočkách·#Soy mayor, no idiota (som starší, nie idiot)

Španielsko: ANAR 116000 linka pomoci pre nezvestné deti
C 130/2

Oznámenie Európskeho parlamentu týkajúce sa Ceny európskeho občana

CIVI EUROPAEO PRAEMIUM – Cena európskeho občana

(2022/C 130/02)

Kancelária Ceny európskeho občana usporiadala 7. júla 2021 svoju výročnú schôdzu, ktorej predsedala podpredsedníčka Európskeho parlamentu a vedúca kancelárie Ceny európskeho občana Dita Charanzová.

Na schôdzi bol zostavený tento zoznam víťazov ceny za rok 2021.

Ocenenia budú odovzdané na verejných slávnostných udeľovaniach cien, ktoré zorganizujú styčné kancelárie Európskeho parlamentu v členských štátoch, kde majú laureáti sídlo. Laureáti sa tiež zúčastnia na hlavnom slávnostnom odovzdávaní ceny v Európskom parlamente, ktoré sa bude konať v novembri 2021 v Bruseli.

CIVI EUROPAEO PRAEMIUM – Cena európskeho občana

Laureáti/víťazi

Rakúsko: Die eljub Europäischen Jugendbegegnungen (Stretnutia európskej mládeže)

Belgicko: kampaň Paars

Bulharsko: TheMayor.EU – Európsky portál pre mestá a občanov

Chorvátsko: projekt With One Dream United (Spája nás jeden sen)

Cyprus: dokumentárne filmy: To teihos mas (Náš múr) a My homeland (Moja vlasť)

Česká republika: dobrovoľnícke centrum Masarykovej univerzity MUNI POMÁHÁ

Dánsko: European Debate Initiative (Európska diskusná iniciatíva)

Estónsko: Youth English Club (Anglický klub mládeže)

Fínsko: dobrovoľnícka linka pomoci Crises Helpline

Francúzsko: francúzsko-nemecký občiansky dialóg o posilnení cezhraničnej spolupráce

Nemecko: medzinárodný festival divadla mladých Wilde Mischung

Grécko: ELEPAP – helénska spoločnosť na ochranu a rehabilitáciu osôb so zdravotným postihnutím

Maďarsko: program Emergency Exit – medzinárodná spolupráca vo vzdelávaní

Írsko: kampaň Too Into You

Taliansko: FROLLA – mikrozávod na výrobu sušienok

Lotyšsko: aktivita na podporu obyvateľov Bieloruska – #FreeBelarus

Lotyšsko: Liene Dambiņa

Litva: organizácia Mano Guru

Luxembursko: organizácia RespectEachOther

Malta: organizácia Id-Dar tal-Providenza (Dom Prozreteľnosti)

Holandsko: projekt Phoenix

Poľsko: projekt Obrana dôstojnosti a nezávislosti sudcov bojujúcich za nezávislosť súdnictva v Poľsku

Portugalsko: projekty organizované pod mottom „Od ľudí k ľuďom“

Rumunsko: projekt Geofolk

Slovinsko: za solidaritu a celoeurópsky pokrok v oblasti zdravia pacientov s rakovinou

Slovensko: Zmudri – online kanál občianskej náuky

Španielsko: dobrovoľníci z Villa de Moya za prijímanie a integráciu nelegálnych migrantov

Švédsko: združenie Navet (Stredisko) v Bergsjöne a jeho projekt tvorivej spolupráce
23.

Navrhovaná zmena a doplnenie článku 23 ods. 1 písm. b) ruší všetky obmedzenia presunov administratívnych rozpočtových prostriedkov z jednej hlavy (oblasť politiky) do druhej, ak sú príslušné výdavky výdavkami rovnakej povahy. Návrh v rozpore so zásadami reformy Komisie narúša spojenie medzi rozpočtom založeným na činnostiach a hospodárením založeným na činnostiach, čím reformu obmedzuje na jednoduchú zmenu v predkladaní rozpočtu. Návrh v skutočnosti nezvažuje fakt, že keď rozpočtový orgán udelí administratívne rozpočtové prostriedky na hospodárenie so špecifickými činnosťami jednotlivých oblastí politiky (hlavy rozpočtu), tieto administratívne rozpočtové prostriedky súvisia so špecifickými cieľmi. Dvor audítorov Rade a Parlamentu odporúča, aby v kontexte rozpočtu založenom na činnostiach a hospodárenia založenom na činnostiach zvážili, či by takéto rozhodnutie malo byť rozhodnutím rozpočtového orgánu.
10.

V niekoľkých prípadoch si znenie zmien vyžaduje objasnenie: — Doplnené znenie článku 7 ods. 1 vyvoláva dojem, že povoľujúci úradníci uprednostňujú prepočtový kurz uvedený v zmluvách alebo grantových dohodách pred oficiálnym kurzom, avšak v odseku 2.1 pododseku 3 odôvodnenia sa uvádza, že zmluvný kurz budú používať na prepočet len zmluvní dodávatelia a príjemcovia. — Článok 21 ods. 2 je zmenený a doplnený tak, aby bol v súlade s nariadením o rozpočtových pravidlách, v ktorom sa požaduje priebežné hodnotenie a/alebo hodnotenie ex post pri programoch a aktivitách, ktoré majú za následok značné výdavky bez toho, aby bolo definované, ako sa má termín „značné“ uplatňovať. Okrem toho toto znenie predstavuje riziko, že sa z hodnotenia vyradia veľmi dôležité politiky s veľkým dosahom, avšak s nízkymi rozpočtovými výdavkami (napr. konkurencia, jednotný trh). — V článku 66 ods. 2 druhá veta implikuje, že správca záloh schvaľuje výdavky, avšak v skutočnosti ich len dočasne potvrdzuje a vykonáva platby. — V článku 130 a článku 164 ods. 1 písm. b) sa za istých okolností umožňuje obmedziť podklady iba na to, čo je „skutočne nevyhnutné“, pričom nie je definované, čo sa pod tým rozumie. Okrem toho požiadavky by mali byť vždy len skutočne nevyhnutné. — Hoci sú zmeny článku 86 ods. 1 a článku 106 ods. 5 pre Dvor audítorov prijateľné, nie sú v súlade s uvedeným cieľom Komisie vzdať sa záujmu „v prípade prekážok vyplývajúcich z národných právnych predpisov tretích krajín“.
25.

V súlade s novým návrhom by bol úrad OLAF systematicky zainteresovaný v koordinovaní jednotlivých operácií v boji proti podvodu a mohol by dokonca v týchto operáciách zastávať hlavnú úlohu, a to prostredníctvom sústreďovania a analýzy relevantných informácií a prostredníctvom možnosti požadovať, aby členské štáty zaistili osobitné pozorovanie alebo aby vykonali administratívne prešetrenia.
2.

Limit čiastky vychádza z odhadov Komisie, ktoré sú založené na rôznych scenároch pre vonkajšie pôžičky Únie; nový mandát v oblasti vonkajších pôžičiek Európskej investičnej banky (EIB) pre nasledujúce finančné výhľady na roky 2007 – 2013 ešte nebol prijatý. Vzhľadom na neexistenciu spoľahlivých údajov alebo predpovedí stanovujú súčasné pravidlá vyššiu mieru dotovania fondu, ak jeho zdroje klesnú pod 75 % cieľovej sadzby ako výsledok vyplatenia záruk, ktoré nasleduje po neplnení záväzkov. Toto pravidlo by sa malo nahradiť zavedením „vyrovnávacieho mechanizmu“. Nový postup dotovania fondu je založený na následných výpočtoch, takže dotovanie sa bude vykonávať s časovým odstupom. Dvor audítorov zistil, že Komisia by mala zvážiť zriadenie pohotovostného systému s cieľom informovať rozpočtové orgány v prípadoch, keď čisté aktíva fondu klesnú pod 75 % cieľovej sadzby, či už v súvislosti so zvýšením záruk a/alebo ich vyplatením. Tento postup by zabezpečil, že rozpočtové orgány by boli informované o nežiaducich vývojoch včas, a nie až keď by sa požadovali výnimočné opatrenia na doplnenie fondu (ako napríklad ak zdroje fondu klesnú pod 50 % cieľovej sadzby).
3.

V úvodnej časti návrhu sa poukazuje na fakt, že jeho cieľom je zmena a doplnenie nariadenia v piatich hlavných oblastiach bez toho, aby boli akokoľvek spochybnené právomoci a povinnosti členských štátov a s prihliadnutím na zásady subsidiarity a proporcionality. Týmito piatimi oblasťami sú: a) čo sa týka prípadov, ktoré majú byť vedené aktívnejšie, úrad by mal mať možnosť na základe vlastných priorít rozhodnúť, či začne ich prešetrovanie (presadzovanie zásady vlastného uváženia o začatí vyšetrovaní); b) čo sa týka vnútorných vyšetrovaní (administratívne vyšetrovania v rámci inštitúcií, orgánov, úradov a agentúr), úrad by mal informovať inštitúcie a orgány, v ktorých prebieha vyšetrovanie alebo kde by mohlo byť potrebné prijatie administratívnych opatrení na zabezpečenie ochrany záujmov Únie; c) pri vnútorných vyšetrovaniach a v prípadoch podvodov v súvislosti so zmluvami financovanými z rozpočtových prostriedkov Spoločenstva (priame výdavky, ktoré sú predmetom vonkajších vyšetrovaní) by mal byť úrad schopný vykonávať inšpekcie v priestoroch podnikateľských subjektov v členských štátoch v súlade s postupmi stanovenými v nariadení Rady (Euratom, ES) č. 2185/96. Takisto by mu mal byť pri výkone vonkajších vyšetrovaní umožnený neobmedzený prístup k informáciám uchovávaným inštitúciami a orgánmi Spoločenstva; d) v záujme správnosti a právnej istoty by sa mali v súvislosti s vnútornými, aj vonkajšími vyšetrovaniami vyjasniť procesné záruky týkajúce sa práv jednotlivcov; e) úloha dozorného výboru by sa mala rozšíriť aj na monitorovanie dĺžky vyšetrovaní a ochranu jednotlivcov, a to v prípade vnútorných, aj vonkajších vyšetrovaní. Preto sa má podľa návrhu počet členov výboru zvýšiť o dvoch. Komisia tiež navrhuje, aby jeden z členov výboru zodpovedal za prípravu dohľadu nad dodržiavaním práv jednotlivcov.
20.

Uvedené pripomienky sa vzťahujú aj na čiastočné ukončenia operačných programov (článok 97). V tomto špecifickom prípade, odchylne od všeobecného pravidla (článok 88), by obdobie pre uchovávanie dokumentov začalo dátumom čiastočného ukončenia (článok 98 ods. 2). To by malo za následok výrazné obmedzenie kontrol na operačnom programe ako celku na konci programovacieho obdobia, keďže by podporné dokumenty pre operácie uzatvorené skôr už neboli k dispozícii. Dvor audítorov si myslí, že takáto možnosť by mohla mať vplyv na jeho výhradné audítorské právo, ktoré je špecifikované v článku 248 Zmluvy o založení ES.
24.

Dvor audítorov zastáva názor (vyjadrený v stanovisku č. 10/98 (13)), že certifikácia platobných agentúr certifikačnými orgánmi by mala byť založená na medzinárodne prijatých audítorských štandardoch. Do článku 7 návrhu nariadenia by sa mala zaviesť zmienka o medzinárodne prijatých audítorských štandardoch (14). Certifikácia by sa mala vzťahovať na zákonnosť a správnosť výdavkov na úrovni prijímateľov a mali by byť testované kľúčové kontroly platobnej agentúry. Pokiaľ ide o bližšie určenie intenzity týchto kontrol, je potrebné vziať do úvahy s tým súvisiace náklady a prínosy. Uvedené pokrytie by predstavovalo silnejší a jasnejší reťazec zodpovednosti za výdavky SPP. Komisii by poskytlo zvýšenú záruku a bolo by v súlade s koncepciou modelu jednotného auditu (pozri stanovisko č. 2/2004 ods. 42). Zmeny, ktoré by rozšírili rozsah práce certifikačných orgánov, by mohli byť stanovené v článku 7 alebo v článku 8 ods. 1 písm. c) v bode (iii) návrhu nariadenia.
18.

Presný text smernice by mal byť, ak je to možné, začlenený priamo do vykonávacích predpisov. Výnimky z tohto pravidla by mali byť vždy odôvodnené na účely zabezpečenia správneho použitia noriem v rámci Spoločenstva. Takéto výnimky by mali byť odôvodnené, napríklad v prípade pojmov týkajúcich sa rámcových zmlúv (článok 117) a definícií správnych ustanovení v rámci Spoločenstva (článok 126).
3.

V článku 14 návrhu sa stanovuje vytvorenie funkcie poradcu pre revíziu, ktorý monitoruje dodržiavanie postupov. Dvor audítorov víta vytvorenie tejto funkcie. V nariadení by však mala byť jednoznačne stanovená úloha a zodpovednosti poradcu pre revíziu, ako aj kontrola zákonnosti vyšetrovacích prostriedkov predpokladaných pre túto funkciu. V nariadení by sa navyše mali opísať kvalifikácie a skúsenosti požadované na obsadenie tejto funkcie. Dvor audítorov taktiež zdôrazňuje potrebu úplnej nezávislosti tejto funkcie, ktorá sa uvádza v článku 14 ods. 2 návrhu Komisie. Dvor audítorov však zastáva názor, že táto nezávislosť môže byť ohrozená právomocou generálneho riaditeľa úradu iniciovať udelenie disciplinárnej sankcie poradcovi pre revíziu po porade s dozorným výborom. S cieľom predísť konfliktu záujmov by sa taktiež malo zvážiť, či by poradca pre revíziu, ktorý má monitorovať prebiehajúce vyšetrovania, mal ešte zasahovať do vyšetrovania po postúpení výsledkov príslušným orgánom.
2.

V článku 7 písm. a) návrhu sa stanovuje, že správa úradu OLAF o vykonávaní programu a o vhodnosti jeho pokračovania sa predkladá najneskôr do 31. decembra 2010. V článku 7 písm. b) sa posúva lehota na hodnotenie dosiahnutia cieľov programu do 31. decembra 2014. Podľa názoru Dvora audítorov je to príliš neskoro. Dvor audítorov preto navrhuje, aby sa najneskôr v roku 2010 vypracovalo osobitné hodnotenie, ktorého súčasťou by bolo priebežné hodnotenie dosiahnutia cieľov programu. Informácie o financovaných opatreniach a výsledkoch dosiahnutých v rámci programu Hercule II by okrem toho mali byť prezentované vo výročnej správe predloženej Komisiou v súlade s článkom 280 ods. 5 Zmluvy o ES. V prílohe k návrhu je potrebné zlepšiť jasnosť a špecifickosť stanovených všeobecných kritérií, aby sa uľahčilo konečné hodnotenie programu.
8.

V prípadoch, keď Komisia plní rozpočet prostredníctvom nepriameho centralizovaného hospodárenia (navrhovaný článok 56), sa však už nebude usilovať o získanie dôkazov o tom, že subjekty poverené plnením rozpočtu postupujú v súlade so zásadami správneho finančného hospodárenia. To je v rozpore s ustanoveniami článku 27 nariadenia o rozpočtových pravidlách, v ktorom sa stanovuje, že rozpočtové prostriedky sa použijú v súlade so zásadou správneho finančného hospodárenia.
9.

Všeobecným cieľom zasadnutia Európskej rady v Bruseli bolo snažiť sa o rovnosť a predísť situácii, keď by bolo rozpočtové zaťaženie členského štátu v pomere k jeho relatívnej prosperite nadmerné. Dvor audítorov však poznamenáva, že: a) neboli stanovené kritériá, na základe ktorých by sa dalo objektívne určiť, či je rozpočtové zaťaženie nadmerné, a kedy členskému štátu môže byť udelená výhoda korekcie; b) neexistuje monitorovací postup, ktorým by sa priebežne kontrolovalo, či je rozpočtové zaťaženie stále nadmerné a či je korekcia pre daný členský štát naďalej oprávnená (12); c) neexistuje mechanizmus, ktorý by umožňoval iným členským štátom, než sú štáty výslovne uvedené v návrhu, uchádzať sa o korekciu (13).
11.

Pokiaľ ide o články 124 a 125, Dvor audítorov upozorňuje na svoje stanovisko č. 2/2002 (body 20 a 21), v ktorom navrhuje odstrániť všetky odkazy na „priebežné“ účtovné závierky. Účtovné závierky, ktoré sa majú predkladať na kontrolu do 31. marca, by mali byť úplné, správne zostavené a schválené Komisiou. V nariadení o rozpočtových pravidlách nesmú existovať nejasnosti o úlohách kontrolovaného subjektu a audítora, pokiaľ ide o zostavenie účtovnej závierky. Dvor audítorov nemôže za nijakých okolností pomáhať Komisii so zostavením účtovnej závierky. Táto zodpovednosť administratívneho a účtovného charakteru prináleží výlučne Komisii a je nezlučiteľná so zodpovednosťou Dvora audítorov za vonkajšiu kontrolu.
3.

Prvá výnimka z „pravidla neziskovosti“ umožňuje politickej strane na európskej úrovni, ktorá vykáže ku koncu rozpočtového roka, v ktorom jej bol poskytnutý grant, prebytok príjmov nad výdavkami, časť tohto prebytku do výšky 25 % celkových príjmov za daný rok preniesť do nasledujúceho roka pod podmienkou, že bude použitá pred koncom prvého štvrťroka tohto nasledujúceho roku. Dodržanie tejto podmienky možno overiť len vtedy, ak sa v príslušných vykonávacích predpisoch stanoví povinnosť, aby príjemca, ktorý preniesol prebytok do nasledujúceho roka, predložil dôkaz o tom, že jeho oprávnené výdavky za prvý štvrťrok daného roka sa minimálne rovnajú prenesenej sume. Takýto dôkaz by sa mal predložiť čo najskôr po skončení štvrťroku alebo najneskôr spolu so žiadosťou o zostatok grantu, ak ešte nebol vyplatený, aby mohol povoľujúci úradník stanoviť hodnotu konečnej platby grantu prípadne sumu poskytnutého grantu, ktorú je potrebné spätne získať.
XVI.

V praxi by sa záruka poskytnutá v súvislosti so systémami mohla využiť pri plánovaní finančných auditov alebo auditov výkonnosti tak pri hodnotení rizika súvisiaceho s kontrolami, ako aj pri uplatnení modelu miery istoty. V prípade, že sa výsledky práce národných kontrolných orgánov preskúmajú a zistí sa, že sú spoľahlivé, Dvor audítorov by ich mohol použiť v kontexte vlastného testovania systémov vrátane testov kontrol, čím by sa prípadne mohlo znížiť množstvo požadovaného priameho testovania vecnej správnosti.
3.

V prvom odseku článku 27 sa stanovuje, že „všetkým účastníkom finančných operácií (…) a iným osobám zapojeným do plnenia rozpočtu, riadenia, auditu alebo kontroly sa zakazuje prijímať akékoľvek opatrenia na plnenie rozpočtu, ktoré môžu priviesť ich vlastné záujmy do konfliktu so záujmami agentúry alebo Spoločenstiev“. Výraz „na plnenie rozpočtu“ (podobne ako v článku 52 nariadenia o rozpočtových pravidlách) by sa mal vynechať alebo je potrebné článok preformulovať, keďže osoby vykonávajúce audítorskú alebo kontrolnú činnosť by nemali prijímať opatrenia na plnenie rozpočtu.
6.

Dvor audítorov upozorňuje na svoje stanovisko č. 12/2002, v ktorom navrhol, aby bol zákonodarca inovačný a prijal jediné nariadenie o rozpočtových pravidlách pre všetky súčasné a budúce ERF, ktoré by sa podobne ako všeobecné nariadenie o rozpočtových pravidlách menilo a dopĺňalo podľa potreby. Takýmto opatrením by sa zabezpečila kontinuita prístupu bez toho, aby bola ohrozená implementácia ERF, a riadenie by sa tým značne zjednodušilo. Dvor audítorov taktiež vyzval zákonodarcu, aby vypracoval zreteľnú, nekomplikovanú právnu úpravu so zameraním na ustanovenia, ktoré sú zásadne dôležité a potrebné na implementáciu ERF.
8.

Nový odsek 2 vložený do článku 15 by si vyžadoval doplnenie článku 2 ods. 1 o vymedzenia pojmov „postupné oznámenie“, „oznámenie v pravidelných intervaloch“, „štruktúrovaný formát“, „neštruktúrovaný formát“. Možnosť oznamovať v pravidelných intervaloch je navyše v rozpore so súčasnou povinnosťou stanovenou v článku 15 okamžite oznamovať dotknutým členským štátom všetky informácie týkajúce sa činností, ktoré predstavujú porušenie alebo sa im javia ako porušenie colných alebo poľnohospodárskych predpisov.
10.

V článku 60 ods. 7 nariadenia o rozpočtových pravidlách sa stanovuje povinnosť povoľujúcich úradníkov vymenovaných delegovaním predkladať výročné správy o činnosti. Vykonávacie predpisy neposkytujú dostatočné usmernenie. Napríklad súhrn výročných správ o činnosti sa požaduje len v prípade Komisie, hoci by bol tento postup vhodný aj pri ostatných inštitúciách, ktoré zostavujú viac než jednu výročnú správu o činnosti (napríklad Parlament a Rada); nie je stanovená konečná lehota na vypracovanie správ, hoci súhrn Komisie musí byť pripravený do 15. júna roku n + 1; adresáti správ nie sú vymedzení; a takisto nie sú špecifikované ani požiadavky na ich uverejnenie. Okrem toho existujú iné požiadavky na každoročné vykazovanie, napríklad predloženie správy o dodržiavaní určených lehôt stanovené v článku 106 ods. 6 a požiadavky na vykazovanie v článku 54 a článku 87 ods. 5, ktoré by mohli byť zahrnuté do výročnej správy o činnosti. Toto sa v súčasnosti stanovuje len pre Komisiu. Podľa názoru Dvora audítorov je veľké množstvo výročných správ o činnosti a iných správ s odlišnou formou, obsahom, dátumom predloženia a uverejnenia v rozpore so zásadou zjednodušenia.
11.

V predchádzajúcom systéme vlastných zdrojov Európskych spoločenstiev, v článku 2 ods. 7 rozhodnutia 2007/436/ES, Euratom sa uvádza, že ak by modifikácie Európskeho systému národných a regionálnych účtov v Spoločenstve (13) (ESA 95) viedli k významným zmenám v HND, ako to stanovila Komisia, Rada po porade s Európskym parlamentom rozhodne, či sa tieto modifikácie uplatnia na účely vlastných zdrojov. V tom istom rozhodnutí sa nachádzal nový článok 3 ods. 3, v ktorom sa uvádza, že ak by skutočne došlo k takýmto modifikáciám, prepočíta sa strop ročných rozpočtových prostriedkov na platby a záväzky na základe daného vzorca (14). S cieľom jednotného uplatňovania týchto pravidiel, v prípade ďalších úprav ESA 95, Dvor audítorov navrhuje zahrnúť vykonávacie ustanovenia do nariadenia, ktorým sa mení a dopĺňa nariadenie (ES, Euratom) č. 1150/2000, a stanoviť zásady definovania pojmu „významné zmeny“.